Port Caledonia

Port Caledonia oli suomalainen purjealus, joka upposi 2. joulukuuta 1924 Sydouest.fr 8.8.2011  myrskyssä Biskajanlahdella Ranskan rannikolla.Jarkko Hakala: Ranskan edustalta löytyi 1924 uponnut suomalaislaiva, Helsingin Sanomat 10.8.2011 sivu A 12

Alus oli Glasgow’ssa vuonna 1892 rakennettu 90-metrinen nelimastoinen teräsparkki. Uudessakaupungissa toiminut laivanvarustamo J. A. Zachariassen & Co osti sen vuonna 1914. Aluksella kuljetettiin muun muassa viljaa Australiasta ja salpietaria Chilestä.

4. elokuuta 1924 Port Caledonia lähti viimeiselle matkalleen Mejillonesista Chilestä lastinaan 4 000 tonnia salpietaria. Aluksen määränpää oli La Pallicen satama, mutta se haaksirikkoutui 2. joulukuuta La Rochellen edustalla. Vårdöstä Ahvenanmaalta kotoisin olleen kapteeni Alfred Karlssonin lisäksi haaksirikossa hukkui 25 merimiestä, joista kahdeksan oli suomalaisia.Vuonna 1924 uponnut suomalaishylky löydetty Ranskasta, Yle.fi/Uutiset 9.8.2011, viitattu 10.8.2011

Suomen valtio pystytti vuonna 1984 alukselle ja sen miehistölle muistomerkin Saint-Denis’n hautausmaalle, jonne haaksirikon uhrit on haudattu.Mari Karjalainen: Miehistö roikkui köysissä ja purjeissa pelastuakseen myrskystä, Helsingin Sanomat 11.8.2011 sivu A 6 Vuonna 2011 paikalliset harrastajamerentutkijat löysivät Port Caledonian hylyn merenpohjasta Chassironinselältä Antiochen karikon edustalta. Aluksen laivakello löytyi elokuussa 2012 ensimmäisellä sukelluksella. Kello on sijoitettu Oléronin saarelle museoon, jossa se entisöidään.Raine Tiessalo, Suomalaishylyn laivakello nostettiin merestä Ranskassa, viitattu 25.8.2012.

Lähteet

Aiheesta muualla
Sydouest.fr 9.8.2011 
Port Caledonia  (sisältää runsaasti lähdeaineistoa)

Luokka:Suomalaiset purjelaivat